《游顾龙山》
清代·王文治

偶然慕丘壑，出郭遵溪澳。行行不知远，遂以穷山谷。

山色荒逾秀，水容寒更渌。高松坠残雪，冻雨洒幽竹。

古殿闭苔深，孤塔留云宿。日暮红霞起，晴光泛波縠。

渔舟天末归，凫鸥相与逐。怅怅羁旅人，怀古伤幽独。

作者简介：安徽歙县人，自祖父时起迁江苏江宁，字后村。不事科举。康熙四十五年，家刻诗集《吴越游草》，后又刻《后村杂著》，《后村诗集》。